Diari Oficial de la Generalitat Valenciana


Sumari del DOGV 9324, del 25-04-2022 (2022/3417)

ORDRE 4/2022, de 19 d'abril, de la Conselleria d'Economia Sostenible, Sectors Productius, Comerç i Treball, per la qual s'inclou en el Repertori d'Oficis Artesans de la Comunitat Valenciana l'ofici de postisser artesà o postissera artesana.
------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/2022/04/19/4/dof/vci/html**

### Dades del document

Número de DOGV
:   9324

Data del DOGV
:   25-04-2022

Secció del DOGV
:   I. DISPOSICIONS GENERALS

Número del document
:   2022/3417


Data del document
:   19-04-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Ordre

Descriptors 

:   * Conselleria d'Economia Sostenible, Sectors Productius, Comerç i Treball
    * legislació
    * artesà
    * producció artesanal

ORDRE 4/2022, de 19 d'abril, de la Conselleria d'Economia Sostenible, Sectors Productius, Comerç i Treball, per la qual s'inclou en el Repertori d'Oficis Artesans de la Comunitat Valenciana l'ofici de postisser artesà o postissera artesana. [2022/3417]  
Preàmbul  
  
L'article 49.1.18ª de l'Estatut d'Autonomia de la Comunitat Valenciana atribueix a la Generalitat la competència exclusiva en matèria d'artesania.  
En exercici de l'expressada competència i fent ús de les atribucions conferides, es va aprovar una específica norma, la Llei 1/1984, de 18 d'abril, d'ordenació de l'activitat de l'artesania, atés l'àmbit diferencial que presenta el sector artesà en el nostre territori.  
El Repertori d'Oficis Artesans de la Comunitat Valenciana, previst en l'article 4 de la Llei 1/1984, va ser aprovat per l'Ordre de la Conselleria d'Indústria, Comerç i Turisme de 4 de juny de 1985. L'article segon de l'ordre esmentada estableix que el repertori té el caràcter de revisable, i la revisió s'ha de fer, periòdicament, amb un informe previ de la Comissió d'Artesania, d'ofici, a petició de les persones interessades o a proposta de la comissió esmentada.  
  
Aquest Repertori ha estat ampliat amb la incorporació de noves activitats mitjançant Ordre de 9 de setembre de 1994, de la Conselleria d'Indústria, Comerç i Turisme, Ordre de 22 de febrer de 2007, de la Conselleria d'Empresa, Universitat i Ciència, Ordre de 29 de desembre, de la Conselleria d'Economia, Indústria, Turisme i Ocupació i Ordre 9/2019, de 4 d'octubre, de la Conselleria d'Economia Sostenible, Sectors Productius, Comerç i Treball.  
Davant de la demanda motivada del col·lectiu de postissers i d'ASCIVA (Associació Comerç Indumentària Valenciana) perquè siga inclòs el seu ofici en el repertori, i una vegada que s'ha emés un informe favorable i unànime per part de la Comissió d'Artesania, es fa necessària l'aprovació d'una nova ordre que amplie el repertori i incloga l'activitat proposada. Amb aquest informe de la Comissió d'Artesania s'ha complit el tràmit de consulta prèvia establit en l'article 133 de la Llei 39/2015, d'1 d'octubre, del procediment administratiu comú de les administracions públiques.  
Igualment, d'acord amb l'article 129 de la Llei 39/2015, d'1 d'octubre, del procediment administratiu comú de les administracions públiques, aquesta norma s'ha dictat atenent els principis de:  
Necessitat, perquè dona resposta a les actuals peticions del sector artesà i, a més, pretén ser un instrument eficaç per a incorporar als postissers i postisseres al Repertori d'Oficis Artesans de la Comunitat Valenciana perquè es beneficien d'aquest reconeixement.  
Es compleix, així mateix, el principi de seguretat jurídica, ja que la norma s'ha elaborat de manera coherent amb la normativa estatal i particularment de la Comunitat Valenciana en matèria d'artesania, amb la intenció de mantindre un marc normatiu estable, predictible, integrat i clar.  
Aquesta ordre és l'instrument més adequat, senzill i eficient per a la consecució de l'objectiu que es pretén d'acord amb allò que estableix el marc legal que estableix la citada Llei 1/1984 d'ordenació de l'artesania.  
Quant al principi de proporcionalitat, la norma conté la regulació adequada i imprescindible per a obtindre l'objectiu que es pretén aconseguir.  
En aplicació del principi de transparència, s'ha donat participació de la iniciativa normativa a la resta de conselleries i publicitat mitjançant la Comissió d'Artesania de la Generalitat que és l'òrgan col·legiat de consulta i assessorament en matèria d'artesania, i de participació i representació dels artesans per mitjà de les seues organitzacions i associacions.  
  
D'acord amb allò que s'ha exposat, i en virtut de les facultats que em confereixen l'epígraf e de l'article 28 de la Llei 5/1983, de 30 de desembre, del Consell, i l'article 2 de l'Ordre de 4 de juny de 1985, de la Conselleria d'Indústria, Comerç i Turisme, després de la Comissió d'Artesania de la Generalitat celebrada el 10 de desembre de 2021, on es va aprovar la inclusió de l'ofici de «postisser artesà o postissera artesana» i conforme amb el dictamen del Consell Jurídic Consultiu de la Comunitat Valenciana,  
  
  
ORDENE  
  
Article únic. Nou ofici d'artesania no alimentària  
S'inclou en el Repertori d'Oficis Artesans, si reuneixen els requisits que estableixen els articles 1 i 4 de la Llei 1/1984, de 18 d'abril, d'ordenació d'artesania de la Comunitat Valenciana, la següent activitat:  
  
Postisser artesà o postissera artesana: ofici consistent en l'elaboració de monyos, perruques i altres complements capil·lars, generalment a partir del cabell natural.  
  
  
DISPOSICIÓ ADDICIONAL  
  
Única. Regla de no despesa  
L'aplicació i desenvolupament d'aquesta ordre no tindrà cap incidència en la dotació dels capítols de despesa assignada a la Conselleria competent en matèria de comerç i en qualsevol cas haurà de ser atesa amb els mitjans personals i materials d'aquesta Conselleria.  
  
  
DISPOSICIONS FINALS  
  
Primera. Autorització per a la finalitat prevista  
Es faculta la persona titular de la direcció general competent en matèria d'artesania per a l'actualització del Repertori d'Oficis Artesans de la Comunitat Valenciana que es derive d'aquesta ordre.  
  
Segona. Entrada en vigor  
Aquesta ordre entrarà en vigor l'endemà de la seua publicació al Diari Oficial de la Generalitat Valenciana.  
  
València, 19 d'abril de 2022  
  
El conseller d'Economia Sostenible,   
Sectors Productius, Comerç i Treball,  
RAFAEL CLIMENT GONZÁLEZ


Còpia Permalink ELI